Kaneel- en heuninglatteFoto uit: Trooskos uitgegee deur Lapa Bestanddele: 2 k (500 ml) Clover Mmmmilk (vanieljegeurmelk) 2 kaneelstokkies ⅓ k (80 ml) sterk filterkoffie 2 e (30 ml) heuning ⅓ k (80 ml) Clover vars room, styf geklits ½ t (2 ml) gemaalde kaneel Metode: Verhit die melk en kaneelstokkies in ‘n kastrol oor matige hitte. Verhit tot net onder kookpunt. Verwyder van die hitte, plaas die deksel op en laat staan vir 10 minute sodat die geure kan ontwikkel. Skep die kaneelstokkies uit en voeg die koffie en heuning by. Verhit weer oor matige hitte vir 2 tot 3 minute tot deurwarm. Giet in hittebestande glase en skep room oor. Garneer met kaneel. Uit: Trooskos deur Clover Uitgewer: Lapa